εδοξεν τωι δημωι στρατηγων γνωμη επειδη προνοων ο δημος υπερ απαντων [τ]ων του βασιλεως σελευκου συμφεροντων διετελει και προτερον την τε βασιλει[αν] αυτου συναυξων και τα πραγματα διατηρων καθ οσον ην δυνατος και πολλα μεν περιειδεν απολλυμενα και καταφθειρομενα των υπαρχοντων πολλους δε υπεμειν[εν] κινδυνους ενεκεν του διατηρησαι την φιλιαν την προς τον βασιλεα σελευκον και νυν φιλοτιμουμενος αυτωι συνδιατηρησαι και συνεχειν τα πραγματα καθ ο[σον] ενδεχομενον εστιν την τε προς τους εμ μαγνησιαι κατοικους και τους υπαιθρους ιππεις και τους πεζους στρατιωτας και τους αλλους τους οικουντας εμ μαγνησιαι συντεθειται φιλιαν ινα διαφυλασσωσιν την συμμαχιαν και την ευνοιαν τωι βασιλει σελευκωι νομιζω[ν] δε [α]ναγκαιον ειναι τηι πολει παραλαβειν και το χωριον παλαιμαγνησιαν και ποιησασθαι την φυλακην δι αυτου ινα και τουτου παραληφθεντος υπο της πολεως ασφαλεστερον διαμενηι παντα τα συνεγγυ[ς] πραγματα τωι βασιλει σελευκωι διεπεμψαντο προς τους οικουντας εν τωι χω[ρ]ιωι και παρεκαλεσαν αυτους αιρεισθαι την φιλιαν την προς τον βασιλεα σελευκον και παραδουναι τας κλειδας τωι αρχοντι τωι αποσταλεντι υπο του δημου και πα[ρ]αδεξ[α]σθαι φυλακην την συνδιατηρησουσαν μετ αυτων το χωριον τωι βασιλει σελευκωι επαγγελλομενος ταυτα ποιησαντων αυτων υπαρξειν αυτοις παρα της πολεως παντα τα φιλανθρωπα και καλως εχοντα οι δε οικουντες εν τωι χωριωι ελομενοι τημ φιλιαν την προς τον βασιλεα σελευκον μετα πασης προ[θ]υμιας προσεδεξαντο ταξιουμενα υπο του δημου και τας τε κλειδας παραδεδωκασι[ν] τωι αρχοντι τωι απεσταλμενωι υπο του δημου και την φυλακην την παρα της πολεως παρεδεξαντο εις το χωριον αγαθηι τυχηι δεδοχθαι πολιτας τε αυτους ειν[αι] και υπαρχειν αυτοις τα αυτα οσα και τοις αλλοις πολιταις υπαρχει και τους τε κ[λ]ηρους αυτων τους δυο ον τε ο θεος και σωτηρ αντιοχος επεχωρησεν αυτοις και περι ο[υ] αλεξανδρος γεγραφηκεν ειναι αυτοις αδεκατευτους και εαν προσορισθη η χωρα ην εχουσιν οι προτερον οντες εμ μαγνησιαι κατοικοι τηι πολει τηι ημετεραι υπαρχειν αυτοις τους τρεις κληρους δωρεαν και την ατελειαν αυτοις με[ν]ειν την νυν υπαρχουσαν και οσοι αυτων εισιν ακληρουχητοι δοθηναι αυτοις κληρο[ν] ιππικον δωρεαν των παρακειμενων τωι χωριωι υπαρχειν δε και τιμωνι κα[ι τ]οις πεζοις τοις τεταγμενοις υπο τιμωνα τοις αποταχθεισιν απο της φαλαγγο[ς] επι την φυλακην του χωριου την τε πολιτειαν και την αυτην ατελειαν [η κ]αι τοις αλλοις υπαρχει και ειναι αυτους εν τωι χωριωι υπαρχειν δε και ωμανει και το[ις] περσαις τοις υπο ωμανην και τοις απο σμυρνης αποσταλεισιν επι την [φ]υλακην του χωριου μενεκλει τε και τοις υπ αυτον τασσομενοις την τε πολιτεια[ν] και ταλλα φιλανθρωπα α και τοις αλλοις τοις εκγ μαγνησιας εψηφισται κ[αι] προνοησαι τον δημον οπως αυτοις διδωται εκ βασιλικου τα τε μετρηματα και τα οψωνια ταλλα οσα ειωθει εκ βασιλικου διδοσθαι αυτοις. το δε ψηφισμα τοδε αν[αγ]ραψαι εις τας στηλας τας ανατεθησομενας εν τοις ιεροις υπο τε του δημου και [των] εκγ μαγνησιας αναγεγραφθαι δε αυτο και εν τοις δημοσιοις.
ISmyrn 573III + II2 p. 376
ISmyrn 573III + II2 p. 376